Što znači "S"?
To nije "S".
Na mom svijetu to je simbol koji predstavlja nadu.
Kao simbol mogu biti neiskvaren. Vječan.
Borit ću se za one koji se ne mogu boriti za sebe.
Mogu letjeti!
Kako to da mogu disati pod vodom,
a ti me svejedno pićem oboriš pod stol?
To je moja supermoć.
Superjunak sam!
Ovaj grad zaslužuje bolje kriminalce.
Čekaj da vide mene.
Za mene je DC sjajna pozornica prepuna superjunaka.
Svaki od njih priča jedinstvenu priču o tome što činiti s velikom moći
i kako pomoći čovječanstvu da postane bolje.
Bok, dečki.
Svi su ti likovi višeslojni,
a ljudima je najvažnija njihova humanost.
Riječ je o spašavanju svijeta.
O tome da uvjerite svijet da postoji bolji način.
Nevjerojatni su, ali su ujedno ljudski i stvarni.
DC je više od 85 godina dom
čitavom univerzumu likova i tisućama priča.
No stvarni ljudi koji stoje iza tih bogova, smrtnika i čudovišta
daleko su manje poznati.
Ti kreativni umovi koji se nalaze iza kulisa
prisutni su u svakoj riječi i u svakom crtežu.
Kad čitate dobar strip,
zapravo čitate pokrete ruke ljudskog bića na svakoj stranici.
Ne postoji kraći oblik pripovijesti
od stripa koji ima četiri ili pet crteža,
a u kojemu morate imati početak, sredinu i kraj.
Stripovi su oduvijek odražavali ljudsko iskustvo.
Otkrivaju naše maštarije, pobuđuju naše emocije
i suočavaju nas s našim strahovima.
To su priče o nadi. Priče o iskupljenju.
To su iste one teme koje su oduvijek prisutne u narodnim pričama
od najdavnijih vremena.
Ljudi mogu reći:
"To su stripovi. Stripovi su za djecu.
Obrađuju teme namijenjene djeci." Je li to zbilja tako?
Superjunaci su utjelovljenje ostvarenih želja,
zlatni naraštaj, simboli vrline
koji utjelovljuju i američke snove i američke strahove.
Te su ideje pokrenule kulturni fenomen koji se proširio diljem svijeta.
Ovo je priča o ljudima koji su stvorili legende DC-ja.
Supermoćni: DC
SADAŠNJOST
Priča o DC-ju započinje likom
čije su nevjerojatne životne pustolovine zvučale izmišljeno.
Bojnik Malcolm Wheeler-Nicholson, konjanički časnik u I. svjetskom ratu
koji je ratovao na Filipinima, progonio razbojnike diljem Meksika
i borio se protiv boljševika u Sibiru.
Bojnik je svoje podvige pretočio u priče
za šund-časopise.
Godine 1935. osnovao je vlastitu tvrtku.
Za samo tri godine stubokom je izmijenio industriju stripa.
I to ne tako što je reciklirao stare stripove,
nego je objavljivao nove i originalne priče.
ČASOPIS ZA STRIPOVE
Ta će tvrtka s vremenom postati DC Comics.
Iako je bio vizionar, bojnik je bio loš poslovni čovjek.
Da skratimo dugu i vrlo kompliciranu priču...
FILMSKI PRODUCENT, BATMAN
...bojnik je bio prisiljen odstupiti,
a tvrtka je preuzeta
točno u trenutku kad je Superman
trebao biti objavljen. Pametnom dosta.
Tko si ti?
On je netko tko uvijek želi postupiti ispravno.
GLUMAC, ČOVJEK OD ČELIKA
To mu je jedini cilj.
A ako ne uspije u svojoj nakani,
učinit će sve što može da se iskupi.
Toliko je toga što dosad nije bilo rečeno o njemu.
Za ideju o Supermanu
zaslužni su pisac Jerry Siegel i crtač Joe Shuster,
dva židovska tinejdžera koje je tijekom Velike depresije
držala nada u bolje sutra.
Joe Shuster i ja bili smo zaljubljenici u znanstvenu fantastiku...
1933. - GLAS JERRYJA SIEGELA
...još u '30-im godinama.
Ja sam bio prilično krotka i blaga osoba.
Bio sam okružen zgodnim djevojkama koje me uopće nisu primjećivale.
Pomislio sam: "Ne bi li bilo super da sam nevjerojatno moćan
i da te djevojke nisu svjesne toga da je ovaj nikogović
zapravo netko doista poseban?"
Cijelo moje djetinjstvo maltretirali su me...
GLAS JOEA SHUSTERA
Bio sam malen rastom i uvijek su me maltretirali
različiti nasilnici.
Još dok su bili srednjoškolci...
VLADAVINA SUPERČOVJEKA
...njih dvojica surađivali su na novinskim stripovima.
Nakon nekoliko inačica iskristalizirao se zaštitnik potlačenih:
Superman, koji se skrivao iza identiteta
Clarka Kenta, izvjestitelja blage naravi.
Superman je zasigurno bio zasnovan na Siegleru
jer mu je fizički nalikovao.
Kent je židovski intelektualac.
PISAC, ALL-STAR SUPERMAN
On je novinar, učen čovjek,
dok je Superman čovjek od akcije.
Joe je unio elemente bodybuildinga,
cirkuskih izvođača i snagatora
te na taj način stvorio ikonografiju koja je bila temelj za kostim superjunaka.
No nisu ga nikomu uspjeli prodati.
Kreativnost zahtijeva hrabrost.
Velika kreativna postignuća na bilo kojem mediju obično nemaju prethodnika.
IZDAVAČ, DC COMICS, 2002. - 2009.
Nakon šest godina potrage njihova se hrabrost isplatila.
DC je tražio priču za novu antologiju
imena Action Comics.
Superman se prvi put pojavljuje držeći automobil iznad glave.
Nemoguće je o tome razmišljati u današnjim okvirima.
PISAC, SUPERMAN: BIRTHRIGHT
No u to vrijeme nitko nikad nije vidio ništa slično.
Potražnja za njegovim likom bila je tolika
da su izdali nekoliko stripova...
GLAVNI UREDNIK, DEN OF GEEK
...i morali odgovoriti na povećan opseg posla
tako što su angažirali još pisaca i crtača.
Siegelova i Shusterova originalna ideja
postavila je zlatni standard za superjunake,
pokrenula branšu
i nadahnula nove naraštaje na neograničenu kreativnost.
Sva ta različita gledišta spajaju se i stapaju
u jednu natpriču.
PISAC, LIGA PRAVDE
No kako bi to uspjelo, sve te pojedinačne priče
moraju odražavati pojedince.
SADAŠNJOST
Ponudili su mi da budem pisac ne samo za Supermana...
PISAC, ACTION COMICS
...nego i za Action Comics, serijal Legacy Superman.
Tijekom moje ere Superman je otac.
To je važno središnje načelo priča
koje sam dosad pisao.
No ujedno je i utjelovljenje nade,
suosjećanja, poniznosti i pravde.
I to ne samo za Zemlju i Metropolis
nego i za čitav svemir.
Jasno mi je koliko Superman znači ljudima
jer je i meni toliko značio.
Kao dijete, želio sam biti čvrst momak.
Bio sam jako malen rastom, često sam se razbolijevao
i često su me maltretirali.
Maštao sam o tome da budem snažan momak
koji će štititi ljude.
Dok sam čitao stripove o Supermanu, u glavi sam razvio tu maštariju
koja mi je postala jako važna.
Mislim da je danas Superman važniji nego što je to ikad bio,
dijelom zato što je on živi dokaz koji opovrgava tvrdnju
da neograničena moć kvari ljude do srži.
Moramo vjerovati da osoba može posjedovati takvu moć,
a da je ta moć ujedno ne iskvari.
SUPERMAN BR. 2 - 64. STRANICE U BOJI!
Mislim da obožavatelji Supermana dijele jedan vrlo poseban svjetonazor.
Optimisti su.
Vjeruju da moć treba rabiti samo na određen način.
Gle! Gore na nebu! Ptica! Avion! Superman!
Tek je radijska emisija, koja se počela emitirati u 1940-ima,
etablirala Supermana kao fenomen popularne kulture
u kolektivnoj podsvijesti Amerike.
Radio nas je upoznao sa Supermanovom sposobnošću letenja.
Mali ekrani su ga sa stranica stripa prenijeli u stvarnost.
Glumac Kirk Alyn postao je prvi Čovjek od Čelika.
Serijal animiranih filmova potvrdio je njegovu baštinu
u veličanstvenom Technicoloru.
Mislim da postoji nešto čarobno u vezi s tvorcima...
REDATELJICA, WONDER WOMAN
...likova koji su naglo postali popularni.
Pogodili su s njima u sridu
i pokrenuli lavinu koja se zakotrljala
i koja je sve veća jer ih nadograđuju novim stvarima na fascinantan način.
Siegel i Shuster ostvarili su američki san.
AUTORI SUPERMANA NA NAŠEM EKRANU
Njihov je nedostatak samopouzdanja nadahnuo stvaranje suvremenog čuda
s kojim se nacija imigranata mogla poistovjetiti.
U golemim bespućima svemira
nekoć je postojao planet imena Kripton.
Dolazi s nepoznatog planeta Kriptona.
To nije ništa doli imigrantska priča.
PISAC, JA SAM BATMAN
To je priča o osobi koja dolazi iz druge zemlje
i koja izgledom ne odudara od sredine u koju je došla,
ali u sebi zna da je drukčija.
-Gdje si bio? -Ja? Pa...
PISAC, SUPERMAN UNIŠTAVA KLAN
Mnogi se imigranti trude biti savršeni građani
zato što ne žele da itko dovodi u pitanje njihovo državljanstvo.
Mislim da se ta teorija može primijeniti na Supermana.
Superman se trudi biti savršen građanin
jer ne želi da itko dovodi u pitanje njegovo državljanstvo.
SIEGELOV KUĆNI VIDEO
Siegel i Shuster gledali su kako Superman dominira pop-kulturom
dok su njihovi novi šefovi zarađivali.
Predsjednik DC-ja Harry Donenfeld isprva je izdavao eksplicitne časopise.
Nakon što su optužbe koje je FBI podignuo protiv njega za nemoral odbačene,
Harry i njegov računovođa Jack Liebowitz
počeli su tražiti poslovne prilike koje su bile nešto zakonitije
te su preuzeli DC u savršenom trenutku.
Siegel i Shuster smatrali su da zaslužuju više s obzirom na svoj doprinos DC-ju.
Uspjeli su dogovoriti višu tjednu plaću
i tako postali najplaćeniji autori stripa u to vrijeme,
ali DC je zadržao intelektualno vlasništvo nad Supermanom.
Stripovi su općenito nastajali na temelju sumnjivih dogovora.
POLETI I ODLETI! - USPON SUPERMANA
Autori stripa obično nisu bivali nagrađeni sukladno svojim zaslugama,
a kamoli da su im isplaćivali tantijeme.
U želji da zaradi na sve većoj popularnosti superjunaka
DC je pozvao autore da daju prijedloge za novog križara s plaštom.
-Što si ti? -Ja sam Batman.
Toliko je povijesti iza te ikonografije
i toliko se ljudi povezalo na vrlo dubokoj razini
iz mnoštva razloga.
Mislim da je Batman oduvijek bio vrlo pristupačan superjunak.
GLUMAC, BATMAN
Mislim da se mnogima sviđa to što je on običan čovjek.
Upravo ta činjenica privlači obožavatelje
svih dobnih skupina i pozadina i na taj način
stvara vlastite slavne osobe.
Hvala. Ugodan dan.
SADAŠNJOST
Prvi dodir s Batmanom imao sam kroz umjetnost.
Mnogi umjetnici završe u ovoj branši
jer su kao djeca bili obožavatelji pojedinih superjunaka.
Rođen sam u Južnoj Koreji.
Mi smo bili prvi od šire obitelji koji su se doselili u SAD.
Nisam znao ni riječ engleskog.
Ali prepoznao sam Supermana iz crtića koje sam gledao u Koreji.
KREATIVNI DIREKTOR, DC
I tako sam se usmjerio prema stripovima.
Vrlo sam se rano počeo poistovjećivati s Batmanom.
Imao sam osam ili devet godina kad sam počeo posuđivati stripove
i jednostavno sam bio oduševljen njegovim pustolovinama.
Ovaj sam kupio na kiosku, znači negdje '70-ih, možda 1975.
Bezbroj puta sam ga pročitao.
Raspao se, pa sam ga morao zalijepiti selotejpom.
Crtač koji odradi sjajan posao
oživi sve te svjetove i likove
i oni se doimaju nevjerojatno stvarnima.
Kad bih otvorio strip, imao bih osjećaj da sam ondje.
To mi je umnogome pomoglo ublažiti stres
koji sam osjećao jer sam bio stranac u čudnoj novoj zemlji.
Batman se prvi put pojavio u 27. broju Detective Comicsa.
Dakle, ovo je tisućiti broj u kojem se pojavljuje Batman.
Bob Kane i Bill Finger predstavili su svijetu
ovog maskiranog osvetnika i nakon toga više ništa nije bilo isto.
Imao sam 19 godina kad sam stvorio Batmana
i otad radim za istu tvrtku.
Najpopularniji svjetski junak: Batman.
Onako kako ga vidi njegov autor, moja malenkost.
ZA CHRISA - SRDAČNO, BOB KANE, 1976.
Bobe, ispričaj nam kako si došao na ideju
da stvoriš Batmana.
Postoje dvije priče.
Jedna je legenda koju izmisliš,
a druga je istinita.
No nakon 30 godina stope se u jednu.
LEGENDA O BATMANU BOBA KANEA TKO JE ON I KAKO JE NASTAO!
Ako pogledate najstarije stripove,
vidjet ćete da na njima piše "autor: Bob Kane".
Problem je bio u tome što te priče nije pisao samo Bob Kane.
Kontroverzna priča o nastanku Batmana
počinje s Bobom Kaneom, 19-godišnjakom iz Bronxa
koji je shvatio koliko Siegel i Shuster zarađuju na Supermanu.
Iskoristio je priliku i stvorio vlastitog superjunaka.
Bio sam sjajan imitator. Imitirao sam Leonarda.
Sjećam se da sam gledao film Šišmiš.
Nadahnuo me i film Znak Zorroa.
I to izvorna inačica
s Dougom Fairbanksom Starijim. Eto, toliko sam star.
Sve sam to pomiješao i stvorio Batmana.
Pojavio se s grubom skicom i imenom Batman.
ŠIŠMIŠ
A urednik će: "Slatko, Bobe, ali koja je njegova priča?"
A Bob mu odgovori: "Ne znam. Angažiraj pisca."
Bob Kane angažirao je pisca iz sjene, Billa Fingera, da osmisli Batmanovu priču.
Finger je napisao priču o Batmanu nadahnutu gradskim zločinima.
Čak je učinio Batmanov lik mračnijim pod utjecajem njemačke kinematografije.
U vrlo kratkom vremenu stvorili su
nevjerojatno detaljnu priču o porijeklu Batmana,
njegovim željama, potrebama i razlozima i uzrocima njegove borbe.
Mladi Bruce Wayne bio je svjedok nečega užasnoga.
Zamislite to.
Pred očima su mu ustrijelili roditelje.
A potom kleči kraj kreveta i moli:
"Molim te, Bože, podari mi alat.
Obećavam ti, ostatak života provest ću ratujući."
Rabi tu riječ: "ratujući". Ratujući protiv zločina.
Uvijek sam imao dojam da se samo želi vraćati
u noć kad su mu ubijeni roditelji.
Samo želi nanositi bol
i utjerivati svoju pravdu, koja je zapravo vrlo upitna.
Batman je svojevrstan sotonski lik. Ima rogove. Odlazi u akciju noću.
Oslanja se na strah koji utjeruje u druge, a ne na povjerenje i snagu.
Djeluje tiho i iz sjene, ne razmeće se poput cirkusanta.
Sjajno je funkcioniralo jer su ta dva lika suprotnosti.
Dva suprotna pola jedne ideje.
Kako je Batmanova popularnost s vremenom rasla,
Kane je uspio revidirati svoj ugovor te je dobio ono što je rijetko tko imao:
autorska prava, tantijeme i priznanje da je jedini autor Batmana.
Bill Finger bio je već odavno mrtav kad je dobio službeno priznanje...
FINGER JE IMAO PRSTE U BATMANU
...kao koautor Batmana. I ne samo Batmana
nego i Jokera i svih ostalih pojmova
koje povezujemo s Gothamom.
ISTINITA PRIČA O BATMANU I ROBINU!
Nedugo nakon Fingerove smrti Kane je održao konferenciju.
Ne samo da je Bill pisao priče u samim počecima Batmana
nego mi je i pomogao unijeti novine i stvoriti više od polovine zlikovaca
i sve ostale inovativne likove.
Za većinu toga zaslužan je Bill Finger.
Batman je prestao biti usamljen u ratu protiv zločina
kada je kreativni tim
uveo jedinstven koncept kako bi privukao mlađe čitatelje:
koncept pomoćnika.
Nekomu je sinula sjajna ideja da djeca, s obzirom na to da čitaju stripove,
žele lik
s kojim bi se mogli poistovjetiti.
To je bio Robin.
DC je poznat po pomoćnicima.
Svaki superjunak ima pomoćnika.
To se podrazumijeva.
Robin je sigurno jedan od prvih, ako ne i prvi lik
koji je započeo tradiciju ugrožavanja djece.
PISAC, CRNA MUNJA
Uzima dječaka kao svog pomoćnika
i oblači ga u crveno-zeleni kostim.
Na koga će prije zapucati?
Na klinca u crveno-zelenom kostimu ili na tipa u sivo-crnom kostimu?
Ali volio sam te stripove kad sam bio dijete.
Dinamika ovog dvojca promijenila je štimung stripa.
Stil gotičkog noira postao je razigraniji, s dozom zafrkancije.
Broj DC-jevih likova je rastao,
ali nedostajao je ženski dodir.
Koja je vaša priča, gospođo?
Priča?
U redu. Počnimo s vašim imenom.
Wonder Woman.
Dakako. Znači, prezime je "Woman", a ime "Wonder"?
Da.
Kod Wonder Woman divno je što objedinjuje toliko toga.
Vrlo je pravedna, pravda joj je najvažnija,
ona je najveća ratnica u povijesti.
GLUMICA, WONDER WOMAN
U sebi nosi iskru.
Ima vatru u očima.
Tvorac Wonder Woman, William Moulton Marston,
bio je radikalna ličnost, čovjek koji je vodio mnogo života.
Sada ćemo podvrgnuti...
Kao psiholog utro je put uporabi detektora laži
nizom bizarnih pokusa.
Dr. Marston i znanost dokazuju da je plavuše najlakše uplašiti.
Marston je bio zakleti kritičar industrije stripova.
Pozvao ih je da se suoče s onim što je nazivao...
NE SMIJTE SE STRIPOVIMA
..."ekstremnom muškosti superjunaka."
DC se složio i predložio mu da stvori ženski lik.
Angažirao je crtača H. G. Petera, koji je stvorio njezin karakterističan imidž.
Uvijek se vraćam prvotnoj skici Wonder Woman,
gdje je prikazana kao predivna, pristupačna,
vrlo ženstvena i vrlo snažna.
Posjeduje odlike tipične žene,
što je bilo ključno za njezinu popularnost.
TKO JE ONA?
Ona je Amazonka. Povezana je s grčkom mitologijom.
PISAC/CRTAČ, WONDER WOMAN
Članovi njezina plemena djeca su Afrodite i Atene, božica ljubavi i mudrosti.
Wonder Woman potiče nas da se uhvatimo ukoštac
s pitanjima koja se tiču roda, seksa,
rata i sukoba.
Wonder Woman je zanimljiva zbog feminizma.
WONDER WOMAN ZA PREDSJEDNICU
Marston je bio gorljiv zagovaratelj feminizma,
čak i kad je prilično subverzivno vodio vlastitu borbu za žensku jednakost.
Laso Wonder Woman prisiljavalo je ljude da govore istinu.
Međutim, česti prikazi vezivanja pobuđivali su seksualne aluzije.
To nije bio Marstonov glavni cilj.
Birao je ikonografiju koja je odražavala
žensku borbu za pravo glasa i simbolizirala emancipaciju.
SUFRAŽETKINJA
Vladao je mit da William Moulton Marston
piše sve te priče.
No zapravo je bio okružen ženama.
Bio je u otvorenom braku, imao je još jednu ženu.
I svi su oni doprinijeli mitologiji Wonder Woman.
Djelovali su ispod radara,
pod pseudonimima i slično.
Ali njihov je utjecaj golem.
Svi su oni uistinu vjerovali u sliku koju su predočili svijetu.
Sliku žene koja je bila snažna poput muškarca
u svakom pogledu.
Ta je snaga omogućila Wonder Woman da postane bezvremenska.
Pisci su nastavili graditi na temeljima na kojima je nastala
i naselili njezin svijet novim likovima
koji su namijenjeni suvremenijoj publici.
SADAŠNJOST
Obožavam Wonder Woman i obožavam Dianu Prince.
SPISATELJICA, WONDER GIRL
Ali ne mogu težiti tomu da budem savršena žena
ili simbol bez mana poput nje.
Kad se Wonder Woman pojavila, bila je prva superjunakinja.
Morala je biti savršena i dobra u svemu.
Ali njezin lik mnogo je složeniji nego što sam to prije primjećivala.
Željela sam stvoriti Wonder Girl
kao reakciju na otkrivanje svijeta Wonder Woman.
Željela sam lik koji je ljudskiji i koji nije toliko discipliniran.
Rijetko ćete naći ženske likove koji otvoreno pokazuju svoje mane.
Ono, jedva preživim dan.
Želim vidjeti još nekoga komu je teško.
Ovo su vrlo rane skice.
Eksperimentirala sam s frizurom, tipom tijela, a ovo su neke starice s TV-a
jer moje ruke nemaju mira.
Ženski likovi koji su utjecali na mene
i u kojima sam pronalazila uzor
bili su gospodari svoje seksualnosti na način koji ih je osnaživao,
a ne oduzimao im moć.
Nekoliko su me puta kritizirali zbog toga što Wonder Woman ne nosi hlače.
Kao prvo, volim njezinu siluetu.
To neću promijeniti. Ali ni Beyoncé ne mora nositi hlače.
Yara u sebi nosi ono nešto što odražava povijest žena
i primjer je toga kako se položaj žena malo poboljšao.
Ima priliku biti više svoja.
Ta borba čini mi se
nešto više primjerenija suvremenom svijetu nego borbe koje je Diana vodila.
Tijekom Drugog svjetskog rata Wonder Woman bila je simbol
kulturnog vala žilavih i samosvjesnih žena koje su tada činile većinu radne snage.
MI TO MOŽEMO
Borba za istinu, pravdu i američki način života ujedinila je mase.
Stripovski superjunaci bili su unovačeni
kako bi podržali ratne napore i širili propagandu,
no uz primjese rasizma.
SUPERMAN KAŽE: OŠAMARI KOSOOKOG
Junaci su morali postati domoljubi.
Potreba da ustanu u obranu
američkih vrijednosti, a ne da im proturječe,
PISAC, ALL-STAR SUPERMAN
posve ih je promijenila, ali i učinila još popularnijima.
Izrađivali su se stripovi za mornare,
koji ne samo da su morali naučiti čitati
nego i obavljati svoj posao.
U ranim '40-im godinama prošlog stoljeća prodaja stripova dosegla je vrhunac.
Svaki mjesec prodalo bi se 25 milijuna primjeraka.
Eksplozija novih superjunaka nagovijestila je zlatno doba.
DC je okupio miljenike publike i oformio prvu ekipu:
Društvo pravde Amerike.
Ali kad je rat završio i više nije bilo zlikovaca na strani Osovine...
NAJNOVIJE VIJESTI - MIR
...razdoblje poslijeratne depresije zahvatilo je DC.
Popularnost superjunaka dodatno je izblijedjela
pojavom najnovijeg trenda koji je zaposjeo dnevne boravke.
Moja dadilja dok sam bio dijete,
kao i dadilja većine pripadnika moje generacije, bila je televizija.
Imali smo Mickey Mouse Club, imali smo Howdyja Doodyja,
ali smo imali i Supermanove pustolovine.
Brži od metka,
moćniji od lokomotive,
preskače zgrade u jednom skoku.
Gle! Gore na nebu!
-Ptica! -Avion!
Superman!
DC je odgovorio na opasnost televizije tako što ju je prigrlio.
Tijekom šest sezona zvijezda filmova B-produkcije George Reeves
nosio je plašt i postao Superman jednog naraštaja.
Svaki bismo dan u školi
pričali o serijama koje smo svi gledali.
To nam je pružilo zajedničko iskustvo.
Jednom kad smo moj prijatelj i ja gledali seriju, rekao sam:
"Superman se temelji na liku zaštićenom autorskim pravima
koji se pojavljuje u Action Comicsu i Supermanu."
Ustali smo, otišli do kioska,
kupili stripove i ta ljubav dosad nije prestala.
PISAC, NOVI TINEJDŽERI TITANI
Tražili ste, dobili ste.
Nova Supermanova majica sa službenim Supermanovim simbolom.
Dok su klinci kupovali Supermana na kiosku,
jezive naslovnice i krvava ikonografija horor stripova
zapeli su im za oko, ali i izazvali zabrinutost roditelja.
Čega su se Amerikanci bojali u '50-ima? Najviše Rusa,
ali i Marsovaca.
Kao i divovskih mrava i meduza.
Bojali su se gejeva i bitničkih pjesnika u podmornicama.
ČUDOVIŠTE NA KAMPUSU
Gotovo da ne postoji nešto
čega se Amerikanci nisu bojali u '50-ima.
SMRTONOSNA BOGOMOLJKA
Povjerljivi spisi.
Jedan od najistaknutijih izvjestitelja u zemlji
donosi vam činjenično izvješće o Americi.
Ovaj strip opisuje seksualnu devijaciju na tako šokantan način
da nisam mogao spomenuti ni znanstveni izraz na televiziji.
Mislim da bi trebao postojati zakon protiv takvih stripova.
Pojavila se struja razmišljanja
koja je prijetila da će se pretvoriti u masovni pokret.
Ta je struja vjerovala da su stripovi moralno izopačeni
i da su glavni uzrok porasta broja slučajeva maloljetničke delinkvencije
nakon Drugog svjetskog rata u Americi.
Većina stripova su ubojice. Ubijaju vrijeme, ubijaju maštu
i propagiraju isključivo nasilje.
Zabrinutost roditelja dosegla je vrhunac
kad je objavljena knjiga Zavođenje nedužnih
liječnika Fredrica Werthama.
Pisao je o izopačenosti stripova...
OTROV IZ STRIPOVA
...i opasnosti koju predstavljaju za američku mladež.
ŠTO RODITELJI NE ZNAJU O STRIPOVIMA FREDRIC WERTHAM, DR. MED.
Wertham se svojski trudio.
Pronašao bi crtež Brucea Waynea i Dicka Graysona
i nekako ga uspio obojiti homoseksualnim tonovima.
Dr. Wertham je odlučio da nema razloga da dvojica mladića
žive i vježbaju zajedno
i odijevaju se u uske kostime
ako između njih ništa ne postoji.
U Zavođenju nedužnih pisalo je
da stripovi poput Batmana i Wonder Woman potiču svoje čitatelje da postanu gej.
U slučaju Wonder Woman to možda i nije bilo netočno.
Diljem Amerike spaljivali su se stripovi.
Braća i sestre međusobno su se cinkali roditeljima
koji bi zatim pronalazili gomile stripova
skrivenih ispod kreveta ili u garaži ili na tavanu.
Bilo je oko 400...
Bojazan od savezne istrage
i uvođenja zakonske regulative nagnali su DC i ostale izdavače da nešto poduzmu.
Godine 1954. osnovali su Comics Code Authority
u nastojanju da autocenzurom sačuvaju prihode.
Niste mogli objaviti strip
koji je na naslovnici imao riječi "horor", "užas", pa čak ni "zločin".
Dobro je uvijek moralo pobijediti zlo.
OVO NE SMIJE U TISAK
Nisi mogao govoriti o rastavi braka,
nisi smio predstaviti policiju u negativnom svjetlu.
Žene nisu smjele imati značajne uloge u stripovima.
Zombiji i duhovi bili su zabranjeni.
Bilo je to ekstremno sputavanje kreative.
Stroga cenzura posve je ograničila stripove sa superjunacima.
Mnogi su izdavači stavili ključ u bravu,
a cijeli naraštaj kreativaca borio se da nađe posao.
Ograničenja i progon stripova doveli su do toga
da su se ljudi koji su radili stripove osjećali potlačeno.
Bila su to teška vremena za zaposlene u branši.
Šutjeli su o svom poslu.
Tada to nije bilo ugledno zanimanje.
Ljudi u odijelima koji su mogli proći kao agenti osiguravajućih kuća
u tajnosti bi radili na stripovima
po osam sati dnevno i potom se vlakom vraćali kući.
To je vrlo samotan posao.
Satima radite sami i glavom vam se počnu
vrzmati raznorazne zavjere...
CRTAČ, MYSTERY IN SPACE
...jer razmišljate o vanjskom svijetu,
a zapravo niste dio njega.
Živite u svijetu mašte koji stvarate na komadu papira.
Bili smo zabrinuti.
Pitali smo se u kojem smjeru ide industrija stripa.
Stoga smo održavali sastanke na kojima smo planirali buduće poteze.
UREDNIK, DC COMICS
Morali smo smisliti nešto novo.
Iako mašta crtača i pisaca nije poznavala granice,
urednici su imali težak posao.
Morali su pretvoriti kreativnost u zaradu.
Bila sam urednica i honorarno sam pisala za njih.
Ali ondje su bili isključivo muškarci.
Bilo mi je teško biti ljubazna prema svim tim muškarcima
jer su me gledali kao da se pitaju: "Što ona radi ovdje?"
SPISATELJICA, SECRET HEARTS
Bili su vrlo strogi prema piscima i crtačima
jer su željeli dobre priče i dobre crteže
i vikali su ako ne bi dobili ono što su željeli.
Urednik je poput generala u vojsci.
Smišlja taktiku pomoću koje će njegova vojska pobijediti neprijateljsku.
Ja sam morao osmisliti taktiku
pomoću koje ću pobijediti javnost.
Morao sam ih natjerati da potroše deset centi na strip.
U očajničkoj želji za uspjehom
Julius Schwartz odlučio je oživiti davno zaboravljenog superjunaka: Flasha.
Lika koji se kretao brzinom munje.
Ja sam Barry Allen. Najbrži sam čovjek na svijetu.
TAJNA LJUDSKE MUNJE!
Julie je rekao: "Vraćamo se superjunacima."
A ja sam rekao: "Zaboga." Nisam bio oduševljen idejom.
Nisu mi se sviđali superjunaci.
To je bilo opasno priznati, ali nisam ih volio crtati.
Ne znam. Malo su previše razmetljivi za moj ukus.
Unatoč protivljenju, elegantni crteži Carminea Infantina
i njegov osjećaj za prostor sljubili su se sa znanstvenofantastičnom tematikom.
Spoj je bio neodoljiv naraštaju koji je odrastao uz pribor za kemiju.
Julie je likovima dodao notu znanosti
u svemirsko doba, u doba mlaznog pogona.
Obratio se
klincima koji su željeli biti astronauti i znanstvenici.
Flash i Flash Facts nastali su zbog Juliea Schwartza...
KREATIVNI DIREKTOR, DC ANIMATION
...i njegove ljubavi prema znanosti kao dijelu znanstvene fantastike.
Meni je to bilo super.
Radije sam učio kemiju i fiziku iz stripa
nego u školi.
Flashov alter ego,
policijski laborant Barry Allen, bio je mnogo običniji lik
u usporedbi s mitskim trojstvom DC-ja.
Superman je bio Superman. Vanzemaljac s drugog planeta.
Ne možeš biti Superman.
IZVRŠNI PRODUCENT, FLASH
Batman je imao spravice, ali bio je bogataš sa spravicama.
No Flash je bio poput nas.
Bio je običan tip
kojeg je udarila munja.
Sjećam se da sam kao dijete razmišljao:
"Mogla bi me udariti munja. To bi se moglo dogoditi.
Mogao bih postati superjunak na taj način."
Flash nije bio
samo tip koji je brzo trčao. Mogao je i putovati kroz vrijeme...
PISAC, THE FLASH
...i kroz različite dimenzije i paralelne svemire.
Mogao je biti bilo gdje u prostoru i vremenu.
Godine 1961. dogodila se eksplozija kreativnosti.
Julius Schwartz uveo je revolucionarnu ideju u stripove:
paralelne svjetove.
Ta je teorija omogućila
da se različite inačice istih likova međusobno sretnu.
Iz tog je koncepta nastao multiverzum,
koji je postao okosnica priča o superjunacima u nadolazećim godinama.
Danas svi govore o paralelnim svemirima.
Tada nije bilo tako.
A za djecu koja su se tada prvi put susrela s tim konceptom
to je bilo nevjerojatno.
Kao da ti je netko zabio štap dinamita u uho,
zapalio ga i raznio ti glavu.
To je teorija koja kaže da nismo sami.
Da, živimo u ovoj stvarnosti, ali postoji bezbroj stvarnosti
koje postoje jedna kraj druge.
I u tim alternativnim stvarnostima
također postoje naši likovi,
no na nekoj drugoj Zemlji oni su možda zlikovci
ili su u braku i imaju djecu.
To je umnogome povećalo broj priča koje možemo ispričati,
a da ne zadiremo u samu jezgru naših kultnih likova.
DC je zahvatio u katalog neiskorištenih likova
i ubrzano započeo njihovo oživljavanje.
Ta je renesansa nazvana srebrnim dobom stripa.
Razdoblje kojeg odlikuju sjajni crteži i atraktivne naslovnice.
Mnoge je nacrtao Joe Kubert,
poljski doseljenik koji je pomaknuo granice vizualnog pripovijedanja.
Pripovijedanje zvuči kao lak posao, ali, vjerujte mi, uopće to nije.
CRTAČ, BATMAN I SIN
Jako je teško.
Moj bi otac mogao nacrtati nešto štapom i svejedno bih skužio o čemu je riječ.
Bio je tip osobe koja nije tolerantna
prema stvarima koje djeca rade.
Kao da sam odrastao s narednikom Rockom.
Nerafinirani crteži Joea Kuberta
unijeli su vitalnost i emociju u ratne stripove DC Comicsa,
žanr za one kojima je stvarnost bila draža
od fantastičnog svijeta superjunaka.
Bili su smješteni u razdoblje svjetskih ratova,
a njihova je popularnost porasla nakon pojave narednika Rocka,
stoičkog lika nalik Johnu Wayneu koji je predstavljao...
ZASLUŽUJE LI VOJNIK ODLIKOVANJE ZA UBOJSTVO?
...moralnu stranu rata i unutarnje dileme s kojima su se vojnici suočavali.
S vremenom je svaki ratni strip završavao riječima:
"Dosta je bilo ratova."
Stripovi nisu veličali rat...
PISAC, STRANGE ADVENTURES
...nego su progovarali o tragedijama rata.
Stil crtanja mog oca bio je vrlo impresionistički.
Izrazito je vješto oživljavao emocije
način na koji ih likovi izražavaju.
Morate osjećati crtež koji stvarate,
a to nipošto nije lako.
Trudim se potpuno uživjeti u priču.
CRTAČ, NAŠA VOJSKA U RATU
Rano sam shvatio da je to najvažnije u ovoj branši.
Nije najvažnije lijepo crtati.
Iako je super ako to znate.
Ali u našoj je branši najvažnije ispripovijedati priču.
Mi smo pripovjedači. Prenosimo priču.
Strip je jedinstven medij.
Posjeduje intimnost koju ne posjeduju
ni kino ni televizija.
Kad čitate strip, sami birate kojim ćete tempom pratiti priču.
Stripovi posjeduju ono nešto što vam omogućava
da ostvarite posebnu intimnost.
To objašnjava zašto su obožavatelji stripova tako nezasitni
i primaju stripovsku kulturu k srcu. Ona im je nešto vrlo osobno.
Doživjeli su osobnu interakciju s tim pričama.
Jasno vam je zašto ljudi toliko vole stripove.
Tijekom 1950-ih i 1960-ih
ljubav i čežnja privukli su gomile djevojčica
žanru koji je tada doživio procvat: ljubavnim stripovima.
ZAVODNICI
Imali su predivne crteže i mogli ste se poistovjetiti s pričama.
IZGUBILA SAM GA JER SAM SE BOJALA VOLJETI GA!
Komu nisu slomili srce?
Tko nije doživio neuzvraćenu ljubav?
KRENULA JE SVADBENA KORAČNICA... ALI JA NE MOGU POĆI ZA NJEGA...
Tony Abruzzo bio je sjajan crtač.
Željela sam da radi isključivo za mene
jer je crtao predivne i osjećajne likove.
Godine 1962. DC-jev crtač Tony Abruzzo
nacrtao je djevojku koja se utapa u 83. broju Secret Heartsa.
Godinu dana poslije umjetnik iz New Yorka
po imenu Roy Lichtenstein pretvorio je taj isti crtež
u jedno od svojih najpoznatijih djela.
Pregledavam stripove u potrazi za crtežima
koje bi mogao pretvoriti u slike...
POP-UMJETNIK
...jer su vizualno upečatljivi
i nose snažnu poruku, što je nešto što rijetko stvaram.
Mislim da nisam sposoban stvoriti takve poruke.
Znam da su me optuživali
da moje slike izgledaju kao crteži koje rabim
i to je uistinu tako.
Utopljenica je bila pljunuta kopija crteža iz stripa Secret Hearts.
Najprije se osjećate polaskano, a zatim iskorišteno.
Nitko nije rekao da je riječ o krađi,
tako da je to bilo njegovo djelo.
Trideset šest milijuna dolara. Mark i dalje nudi 36 milijuna...
DRAŽBA U CHRISTIE'SU
...trideset sedam milijuna, trideset osam milijuna.
Trideset osam milijuna dolara.
Uzmeš crteže tipova
koji zarađuju 15 dolara po stranici stripa
i samo napumpaš cijenu.
Mnogi crtači nisu to mogli lako probaviti.
Bilo da je riječ o visokoj ili niskoj umjetnosti,
umjetnički trendovi u SAD-u
izmjenjivali su se golemom brzinom.
U '60-ima je kontrakultura natjerala pop-kulturu da odražava duh vremena.
A to je pokazalo da DC ne slijedi trendove.
Konkurent koji je to iskoristio bio je sve popularniji Marvel.
Glavni urednik Stan Lee pobrinuo se da njegovi superjunaci
izgledaju suvremeno na policama kioska
te je tako počelo doživotno suparništvo.
Davno prije, čitatelji je zanimala samo obična fantastika
i naši su zlikovci bili luđaci koji su željeli vladati svijetom.
Ali danas naše čitatelje zanimaju stvarni problemi
i današnji su zlikovci ljudi
koji potiču rasne nerede ili izazivaju sukobe
na klasnoj osnovi.
Marvel je postajao sve uspješniji. Bilo je to vrijeme promjene.
A njihovi su superjunaci bili pomalo čudni.
I pomalo ludi.
Bili su čudni. Čak ih niste mogli smatrati junacima.
Međusobno su se svađali, borili,
bili su sitničavi, patili su od prehlade,
bili su ljubomorni jedni na druge.
Bili su to likovi s kojima si se mogao poistovjetiti.
Marvel se trudio prikazati svakodnevni svijet.
Sve njihove priče događaju se u New Yorku.
DC je postavio pravila za stripove sa superjunacima,
a Marvel se proslavio time što je kršio ta pravila.
Ne bi to mogli učiniti da DC nije prvi rekao:
"Superjunak izgleda ovako. Superjunak radi ovo i ovo."
DC je smatrao da je Marvel samo prolazni trend.
Prelistali bi stripove i rekli: "Ovi su crteži loši.
Zato ljudi kupuju njihove stripove. Zato što je to šund."
Mislim da DC to nije shvatio.
Mislim da uopće nisu razumjeli
što je to Marvel radio dobro, a oni nisu.
Riječ je o tvrtci koja je bila glavni igrač u industriji stripa.
Ali Marvelovi su stripovi postajali sve popularniji, a DC-jevi nisu.
Superman, Batman i Wonder Woman bili su u tom razdoblju posebice bezlični.
Superjunaci su postali veseli autoritativni likovi,
postali su očinske figure.
Izvorno zamišljen kao osvetnik
od kojeg se zločincima ledila krv u žilama,
Batman je u '50-ima i '60-ima
bio dio mladenačkog i šarenog svijeta mašte.
Zanimanje i prodaja drastično su pali.
Spas se ukazao kad je već bio pred ukidanjem.
DC je prodao licencu za televizijsku seriju.
Kad se pojavila serija Batman,
te hladne zimske noći u siječnju 1966. godine,
imao sam 14 i pol godina. Bio sam zagriženi obožavatelj stripova.
Nitko nije bio uzbuđen zbog serije o Batmanu
kao što sam ja bio.
Zapamti, Robine, uvijek pogledaj i lijevo i desno.
Na televiziji se nije prikazivalo ništa tako kreativno,
a ta je serija bila detaljno isplanirana.
Imala je vlastiti imidž, imala je vlastiti ton.
Gluma je bila upravo onakva kakvu je takva serija zahtijevala.
Odgurni se, Robine.
Seriju sam shvatio jako ozbiljno.
Uopće nisam skužio da je duhovita.
Meni tu ništa nije bilo smiješno.
Bila je sjajan uvod u Batmanov svijet.
Tako mi ljudskih bisera, Batmane.
Ispravak, Robine. Biseri se nalaze u školjkama.
Ti si bio u ovoj oštrigi.
Za 20 minuta sam skužio.
O, Bože. To je humoristična serija.
Ismijavaju Batmana.
Cijeli se svijet smije Batmanu.
To me razgnjevilo.
William Dozier, izvršni producent Batmana,
nije pročitao nijedan strip o Batmanu prije nego što je dobio taj posao.
Zamisao je bila stvoriti seriju koja je toliko uštogljena...
IZVRŠNI PRODUCENT, BATMAN
...toliko ozbiljna, toliko puna klišeja
i toliko pretjerana,
a u isto vrijeme elegantna i snimljena s tolikom količinom stila
da je bila smiješna.
Serija toliko otrcana i loša da je smiješna.
Tako mi kutije i onoga u njoj!
Za mnoge je vedar i nasmiješen Batman poslužio kao razbibriga,
i to u pozitivnom smislu.
Svima nam je kad-tad potrebna razbibriga
da bismo zaboravili ono što se događa u svijetu.
Bila je to urnebesna serija,
živopisna, razmetljiva
i pomalo subverzivna.
Djeca cvijeća misle da smo kul. Sviđamo im se, kužiš?
Oni koji doslovno shvaćaju možda neće ovo razumjeti,
ali oni rade ono što mogu
kako bi ublažili svjetsku bol ljubavlju i cvijećem.
Dok su akcija i spravice privlačili djecu...
DALJINSKI ZA BATMOBIL
...odraslima su se svidjeli humor i seksualne aluzije.
Želiš li ući na mlijeko i kekse?
Čovjek ne može živjeti samo od borbe protiv zločina.
Iako je Batman izazvao nalet kratkotrajnog oduševljenja,
serija je postala parodija sebe
i odbila gledatelje.
Mreža je otkazala ludilo puno jezičnih doskočica
nakon samo tri sezone.
Nitko nije prepoznao kreativno otkriće do kojeg je serija došla.
Tek nekoliko desetljeća poslije shvatili su da svaka inačica Batmana
može imati drukčiji ton.
Izvorni Batman iz 1966. godine
nije Batman kojeg danas imamo.
Oduvijek su postojali trenuci u kojima su kreativci
željeli učiniti nešto drukčije.
Da. Pogledaj to. Sjajno.
Želio sam priču tijekom koje će lik Batmana doživjeti preobrazbu.
REDATELJ, THE BATMAN
Želio sam nesavršenog Batmana.
I želio sam ga smjestiti u okruženje u kojemu dosad nije bio,
što je značilo duboko zagaziti na teritorij noira
i učiniti ga najboljim detektivom na svijetu.
Prvih nekoliko dana snimanja
cilj je bio shvatiti kako Batman zvuči,
kako se drugi likovi odnose prema njemu.
Policijska akcija.
Kako maskirani čovjek može ušetati na mjesto zločina
i kako to učiniti da se doima stvarnim?
Snimanje tog prizora bilo je jako izazovno
i postavilo je štimung za ostatak filma.
Nemoj da ti naudim.
Radije pripazi.
Znaš na kakvom sam glasu?
Kad snimaš film o Batmanu, imaš priliku raditi određene stvari.
Moraš se uštipnuti jer misliš:
"Trebat će nam Batmobil."
Kao dijete obožavao sam Batmana iz 1966. Obožavao sam Adama Westa.
Futura Batmobile, konceptni automobil
koji je rigao vatru na auspuh, bio mi je najbolji auto na svijetu.
Znao sam da želim muscle car.
Želio sam da bude skroz stvarno.
Snaga ovog filma je u tome što ne razočarava...
GLUMICA, THE BATMAN
...kad je riječ o velikim trenucima, ali u isto je vrijeme sve vrlo stvarno.
Zbilja mu je stalo do toga da se sve doima stvarnim i emotivnim.
Priča ima psihološku pozadinu.
Suočava se s događajima iz svog djetinjstva.
Očajnički želi pronaći smisao svog života.
Time se film i treba baviti, zar ne?
Pokušavaš ispričati priču
jer na taj način unosiš red i smisao u ovaj svijet.
U Americi je 1968. vladao nemir.
U društvu obilježenom Vijetnamskim ratom,
borbama za građanska prava i protiv društvene nepravde,
DC-jevi likovi nisu marili ni za što od toga.
Suočili su se s opasnošću od toga da postanu relikt.
BATMAN UMIRE!
Novac je u prodavanju licenci, novac je u igračkama.
Novac nije u stripovima. Stripovi zapravo gube novac tvrtki.
DC je zaradio 75 milijuna dolara od prodaje robe s Batmanovim imenom,
iznos koji je u to vrijeme bio nevjerojatan
i kojemu je Jack Liebowitz, promućurni predsjednik uprave, težio.
Godine 1969. DC se našao na meti korporativnog preuzimanja,
i to zbog mogućnosti licenciranja raznoraznih proizvoda, a ne stripova.
Dolazilo je potpuno novo vrijeme.
Ljudi su bili doista prestrašeni.
Nisu znali što će biti s njihovim poslom.
Liebowitz je otjerao niz legendi koje su dotad radile za DC,
pa i koautora Batmana Billa Fingera, koji je umro u siromaštvu 1974 godine.
Jerry Siegel i Joe Shuster više nisu radili za DC.
Nekoliko žučnih tužbi zbog autorskih prava na Supermana
zatrovalo je njihov odnos.
Obiteljsko ozračje zamijenila je korporativna struktura tvrtke.
Moć koju su nekoć imali superjunaci sada su imali novi vlasnici,
Warner Communications.
Razlog zbog kojeg su kupili DC Comics bio je vrlo jednostavan.
Željeli su prava na Supermana.
Smatrali su da je to jedini stripovski lik
koji može iznijeti filmsku uspješnicu
i prodati dovoljnu količinu robe na kojemu je njegov lik.
Taj potez ima smisla
jedino ako ga promatrate u retrospektivi.
Nitko tada nije shvaćao kolika je vrijednost tih likova.
Nisu ih uopće smatrali vrijednima.
Na njihove autore općenito su gledali svisoka
i nisu vidjeli nikakvu vrijednost.
DC Comicsu dani su bili odbrojeni,
a budućnost njegova univerzuma bila je nesigurna.
Ako je SAD poslao čovjeka na Mjesec,
koliko je teško bilo vratiti superjunake u modu?
To je bio posao za...
obožavatelje.
Prijevod titlova: Ivan Fremec